2885

Reptilomanija+ 2018.



Equus, udruga studenata Veterinarskog fakulteta, šestu godinu zaredom organizirala je i održala edukativnu izložbu Reptilomanija+ od 23. do 27. svibnja 2018. u studentskim prostorijama Veterinarskog fakulteta Sveučilišta u Zagrebu.

A ko već niste, provjerite zašto su organizatori ove izložbe prijašnjih godina već nagrađivani rektorovom i dekanovom nagradom i zašto se rast broja njezinih posjetitelja svake godine mjeri u tisućama! ko već niste, provjerite zašto su organizatori ove izložbe prijašnjih godina već nagrađivani rektorovom i dekanovom nagradom i zašto se rast broja njezinih posjetitelja svake godine mjeri u tisućama!

Reptilomanija+ je odgovor udruge studenata zagrebačkog Veterinarskog fakulteta EQUUS na sve veći interes javnosti prema novim vrstama kućnih ljubimaca. Kroz ovakve izložbe se i praktično promoviraju znanstvena dostignuća koja se svakodnevno primjenjuju u provođenju veterinarske djelatnosti i zdravstvene zaštite egzotičnih kućnih ljubimaca.

I ove godine ponovljen je uspjeh nastojanja studenata organizatora da svake godine ova izložba bude još veća i posjećenija od prijašnje.

P remda su i za vrijeme prijašnjih Reptilomanija održana brojna predavanja o zdravstvenim temama vezanima uz egzotične kućne ljubimce, ove je godine tijekom izložbe, u predavaonicama Fakulteta održan i 1. Znanstveno stručni skup o gmazovima „REPTILIA“ ↗.

Više o Reptilomaniji+ potražite na adresi https://www.facebook.com/EquusReptilomanija/ , a o dosadašnjim izložbama na https://veterina.com.hr/?tag=reptilomanija

Ovogodišnja Reptilomanija+ svečano je otvorena u srijedu 23. svibnja u 12 sati, a do nedjelje 27. svibnja izložbu se moglo pogledati od 10.00 do 20.00 sati.

Ove godine je izloženo 40-tak egzotičnih vrsta što je više nego ranije, a s nekima od njih, kao i ranijih godina, bilo je omogućeno i fotografiranje. Organizator svake godine priredi poneko iznenađenje i novitete, a sva dosadašnja iskustva potvrđuju kako su u tome svake godine sve bolji i bogatiji.